Document ID: /roh_data/filtered/fineweb-2-filterrobots_roh.jsonl.gz/59717

A Scuol sun gnüts preschantats ils resultats dal proget «Viver in Engiadina Bassa ill’età avanzada». In divers lavuratoris s’haja sviluppà ideas creativas. L’intent d’eira da gnir a savair che bsögns chi existan per abitar plü lönch pussibel a chasa.
Schi nu grataja da fuondar üna società portadra e da ramassar almain la mità dals mezs finanzials neccessaris da total 135'000 francs, alura sarrà la butia da moda «Gina» a Zernez bainbod istorgia. La soluziun füss ün model da cooperativa.